NORAKSTS

|  |  |
| --- | --- |
| 27.04.2017. | Nr.5/14 |

**dalība projektā “INOVATĪVS VEIDS ROMU BĒRNU IZGLĪTĪBAI UN APRŪPEI: TOY METODES IEKĻAUŠANAI”**

(ziņo I.Škutāne)

**Atklāti balsojot: PAR – 12** (A.Rāviņš, R.Vectirāne, A.Rublis, J.Strods, V.Ļevčenoks, M.Buškevics, I.Jakovels, S.Šalājevs, V.Grigorjevs, A.Garančs, D.Olte, R.Šlegelmilhs), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Izglītības iniciatīvu centra 2017.gada 2.marta vēstuli Nr.10-17 “Par pašvaldības līdzfinansējumu projektam “Inovatīvs veids romu bērnu izglītībai un aprūpei: TOY metodes iekļaušanai””,

**JELGAVAS PILSĒTAS DOME NOLEMJ:**

1. Piedalīties kā sadarbības partnerim biedrības “Izglītības iniciatīvu centrs” īstenojamā Eiropas Savienības JUST programmas līdzfinansētā projektā “Inovatīvs veids romu bērnu izglītībai un aprūpei: TOY metodes iekļaušanai” (turpmāk – Projekts), kura kopējās izmaksas ir 513 203.52 *euro*, no tām Eiropas Savienības JUST programmas finansējums 410 560.52 *euro*.

2. Finanšu nodaļai iekļaut pašvaldības budžetā Projekta īstenošanai nepieciešamo līdzfinansējumu šādā sadalījumā:

2.1. 2017.gadā – 6500.00 *euro*;

2.2. 2018.gadā – 4500.00 *euro*.

3. Pilnvarot Jelgavas pilsētas pašvaldības izpilddirektoru veikt visas nepieciešamās darbības Projekta īstenošanai, kā arī parakstīt visus ar Projekta īstenošanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

2017.gada 27.aprīlī